CELEX: 62013FN0097
Language: hu
Date: 2013-12-20 00:00:00
Title: F-97/13. sz. ügy: 2013. december 20-án benyújtott kereset — ZZ kontra FRA

22.3.2014   
            
            
               HU
            
            
               Az Európai Unió Hivatalos Lapja
            
            
               C 85/26
            
         2013. december 20-án benyújtott kereset — ZZ kontra FRA
   (F-97/13. sz. ügy)
   2014/C 85/44
   Az eljárás nyelve: angol
   
      Felek
   
   
      Felperes: ZZ (képviselők: L. Laure és M. Vandenbussche ügyvédek)
   
      Alperes: az Európai Unió Alapjogi Ügynöksége (FRA)
   
      A jogvita tárgya és leírása
   
   Az FRA vezető programigazgatói (Senior Programme Manager) állására egy másik pályázó kinevezéséről szóló határozat megsemmisítése, valamint a felperesnek az álláshirdetésben szereplő másik vezető programigazgatói állásra történő kinevezésének elmaradásáról szóló hallgatólagos határozat megsemmisítése.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az FRA igazgatójának 2013. február 5-i határozatát, amely arról tájékoztatja a felperest, hogy az igazgató a vezető programigazgató — társadalmi kutatás (AD8) állás betöltésére másik pályázót választott, és ebből következően a felperest nem nevezi ki erre az állásra;
            
         
               —
            
            
               a Közszolgálati Törvényszék semmisítse meg a felperesnek az álláshirdetésben szereplő másik vezető programigazgatói állásra történő kinevezésének elmaradásáról szóló, keltezés nélküli hallgatólagos határozatot;
            
         
               —
            
            
               a Közszolgálati Törvényszék semmisítsen meg minden olyan határozatot, amelyet e jogellenes határozatok alapján hoztak;
            
         
               —
            
            
               a Közszolgálati Törvényszék semmisítse meg a 2013. július 11-i határozatot annyiban, amennyiben az elutasítja a felperes által benyújtott panaszt, és amennyiben az megtagadja a tények megállapítására irányuló, megkérdőjelezhetetlenül elfogulatlan, pártatlan és objektív vizsgáló által vezetett igazgatási vizsgálat indítását;
            
         
               —
            
            
               a Közszolgálati Törvényszék kötelezze az alperest a felperes vagyoni kárának megtérítésére, amelynek becsült összege 550 651 euró;
            
         
               —
            
            
               a Közszolgálati Törvényszék kötelezze az alperest a felperes nem vagyoni kárának megtérítésére, amelynek becsült összege 70 000 euró;
            
         
               —
            
            
               a Közszolgálati Törvényszék kötelezze az alperest valamennyi költség viselésére.